1.

L-Artiklu 1 huwa emendat kif ġej: (a) Id-definizzjonijiet li ġejjin huma mdaħħlin, skond l-ordni alfabetika: “‘BĊN kkonnettjat’ għandha tfisser BĊN li s-sistema real-time gross settlement (RTGS) tiegħu hija kkonnettjata mat-TARGET permezz ta' BĊN li jipprovdi servizz, ‘Stati Membri mhux parteċipanti’ għandha tfisser l-iStati Membri li ma adottawx l-valuta waħdanija skond it-Trattat, ‘BĊN li jipprovdi servizz’ għandha tfisser BĊN: (i) li s-sistema RTGS tiegħu hija kkonnettjata mat-TARGET permezz ta' l-interlinking; u (ii) li jipprovdi servizzi lil xi BĊN kkonnettjat għall-ipproċessar ta' ħlasijiet internazzjonali fi ħdan it-TARGET, b'hekk tiġi stabbilita link bilaterali,” (b) Id-definizzjoni ta' “EEA” hija sostitwita b4li ġej: “‘EEA’ għandha tfisser iż-Żona Ekonomika Ewropea kif iddefinita fil-Ftehim dwar iż-Żona Ekonomika Ewropea miftiehem fit-2 ta' Mejju, 1992, bejn il-Komunita` Ewropea u l-iStati Membri tagħha u l-iStati Membri ta' l-Assoċjazzjoni Ewropea tal-Kummerċ Ħieles, kif emendat,” (c) Id-definizzjoni ta' “finalita`” jew “finali” hija sostitwita b' li ġej: “‘finalita`’ jew ‘finali’ għandha tfisser li s-settlement ta' xi ordni ta' ħlas ma' jistax jiġi rrevokat, imreġġa' lura (reversed) jew annullat mill-BĊN kkonnettjat, mill-BĊN/BĊE li jibgħat, mill-parteċipant li jibgħat jew minn kwalunkwe terza parti, jew anke fil-kas ta' proċedimenti ta' insolvenza kontra xi parteċipant, ħlief f'każijiet ta' imperfezzjonijiet fit-tranżazzjoni(ijiet) jew ordni(jiet) ta' ħlas bażi li jirriżultaw minn reati kriminali jew atti frodjulenti (fejn fil-każ ta' insolvenza l-atti frodjulenti għandhom jinkludu wkoll preferenzi u tranżazzjonijiet sotto vvalutati waqt il-perjodi suspettivi) bil-kundizzjoni li dan ikun ġie deċiż każ b' każ minn qorti ta' ġurisdizzjoni kompetenti jew minn korp kompetenti ieħor għar-riżoluzzjoni tat-tilwim, jew inkella jkun irriżulta mill-iżbalji,” (d) Id-definizzjoni ta' “kontijiet inter-BĊN” hija sostitwita b' li ġej: “‘kontijiet inter-BĊN’ għandha tfisser il-kontijiet li kull BĊN u l-BĊE, mingħajr preġudizzju għall-Artiklu 4a ta' din il-Linja ta' Gwida, għandhom jiftħu lil xulxin fil-kotba rispettivi tagħhom għall-operat tal-ħlasijiet internazzjonali tat-TARGET; kull wieħed minn dawn il-kontijiet inter-BĊN huwa miżmum għall-benefiċċju tal-BĊE jew il-BĊN li f'ismu l-kont ikun miftuħ,” (e) Id-definizzjoni ta' “ħsara ta' sistema RTGS nazzjonali” jew “ħsara tat-TARGET” jew “ħsara” hija sostitwita b' li ġej: “‘ħsara ta' xi sistema RTGS nazzjonali’ jew ‘ħsara tat-TARGET’ jew ‘ħsara’ għandha tfisser diffikultajiet tekniċi, difetti jew nuqqasijiet fl-infrastruttura teknika u/jew fis-sistemi tal-kompjuter ta' kwalunkwe sistema RTGS nazzjonali, jew fil-mekkaniżmu tal-ħlas tal-BĊE, jew fin-network connections kompjuterizzati għall-interlinking jew għal-link bilaterali, jew kwalunkwe inċident ieħor relatat ma' kwalunkwe sistema RTGS nazzjonali, jew mal-mekkaniżmu tal-ħlas tal-BĊE, ma' l-interlinking jew ma' kwalunkwe link bilaterali, li jagħmel impossibbli l-esekuzzjoni u t-tlestija ta' l-ipproċessar fl-istess ġurnata ta' ordnijiet ta' ħlas fi ħdan it-TARGET; id-definizzjoni għandha tkopri wkoll każijiet fejn il-ħsara sseħħ fl-istess ħin f'aktar minn sistema RTGS nazzjonali waħda (minħabba, per eżempju, ħsara relatata man-network service provider),” (f) Id-definizzjoni ta' “standing facilities” hija sostitwita b' li ġej: “‘standing facilities’ għandha tfisser il-faċilita` ta' self marġinali u l-faċilita` ta' depożitu pprovduti mill-Ewrosistema.”